**Годишен отчет за дейността на Народно читалище „Пробуда-2002” – с. Злокучене през 2020г.**

През изминалата 2020г. Народно читалище „Пробуда-2002”-с.Злокучене продължи да развива дейност в насока постигане на основните си цели, заложени в устава на Читалището и Закона за народните читалища. Независимо от тежката пандемична ситуация и наложените ограничения, самодейците на Читалището проявиха инициативност и ангажираност към:

**-** Развитието и обогатяването на културния живот, социалната и образователната дейност в с. Злокучене;

**-** Съхранението на обичаи и традиции, характерни за региона и за българския народ като цяло;

**-** Разширяването на знанията на жителите на с. Злокучене и приобщаването им към ценностите и постиженията на науката, изкуството и културата;

**-** Възпитаване и утвърждаване на националното самосъзнание сред населението;

**-** Осигуряване на жителите на с. Злокучене достъп до информация.

За постигане на посочените цели бяха планирани и частично, съобразно моментната пандемична обстановка, реализирани следните дейности:

**І. Организационни дейности.**

През 2020г. самодейци на Народно читалище „Пробуда-2002” взеха участие в организацията и провеждането на социално-културни мероприятия, целящи обогатяване на ценностната система, духовно израстване, повишаване нивото на възпитание и пълноценно уплътняване на свободното време на децата и младите хора в с. Злокучене. Самостоятелно и в сътрудничество с кметството и жителите на с. Злокучене бяха подготвени и проведени тържества и ритуали за отбелязване на следните празници:

- Бабинден (21.01.2020г.);

- Сирни Заговезни/Поклади (01.03.2020г.);

- Освобождението на България (03.03.2020г.);

- Международен ден на жената (08.03.2020г.);

- Илинден (Празник на с. Злокучене, 18.07.2020г.). Празникът е отбелязан единствено с приготвяне и раздаване на курбан на жителите и гостите на селото;

- Петковден (14.10.2020г.) Празникът е отбелязан единствено с приготвяне и раздаване на курбан на жителите и гостите на селото.

- Никулден (06.12.2020г.) Празникът е отбелязан единствено с молебен в църквата на селото, при спазване на мерките за персонална защита (носене на маски), дезинфекция и физическа дистанция;

- Рождество Христово (25.12.2020г.) Празникът е отбелязан единствено с молебен в църквата на селото, при спазване на мерките за персонална защита (носене на маски), дезинфекция и физическа дистанция.

Традиционните празнични мероприятия за Празника на Свети Иван Рилски (19.10.2020г.), Празника на Християнското семейство (21.11.2020г.) и Великден (19.04-21.04.2020г.) не са проведени, в изпълнение на ограничителните мерки за противодействие на коронавируса.

**ІІ. Библиотечно – информационни дейности.**

През годината в Народно читалище „Пробуда-2002”, съобразно възможностите, е продължена практиката за обновяване и обогатяване на библиотечните фондове с книги и други носители на информация, с цел по-пълноценно задоволяване потребностите на жителите на с. Злокучене.

Към настоящия момент библиотечният фонд на Народно читалище „Пробуда-2002” наброява приблизително 5000 тома. В библиотеката са регистрирани общо 35 читателя.

Общият брой на регистрираните посещения в НЧ „Пробуда-2002” през 2020г. е около 450, в това число са включени такива в библиотеката, спортната и игрална зали на Читалището. Броят е значително по-малък от този през последните години, отново заради пандемичните ограничения.

**ІІІ. Художествена самодейност.**

От 2010г. в Народно читалище „Пробуда-2002” функционира самодейна група за автентичен фолклор. Групата се състои от 10 жени и активно участва в разнообразни културни инициативи, провеждани на територията на цялата страна. Основната цел е да се съхраняват и популяризират характерни за региона песни и обичаи, с което да се допринесе за запазване на културното ни наследство.

През 2020г., заради ограничителните мерки, произтичащи от пандемичната обстановка, групата взе участие единствено в **IV Фестивал на гайдари и кавалджии „Чуйте Девин“**, където е наградена с грамота за участие и отлично представяне.

Заради пандемията са ограничени и провежданите репетиции, включително на функциониращата към Читалището самодейна детска група.

**ІV. Финансиране.**

През изминалата година Народно читалище „Пробуда-2002” продължи да финансира своята дейност главно със субсидията, отпусната от държавния бюджет, и ограничени/минимални постъпления от членски внос.

Спестените разходи, в резултат от ограничените творчески и празнични инициативи, са пренасочени и използвани за ремонт и обновяване на игралната зала на Читалището. Инвестирани са също средства за изграждане на витрина, в която е поместена музейна сбирка, проследяваща със снимки и различни предмети, историята на Читалището и участието на негови самодейци в културни мероприятия в селото, региона и страната.

Дата 29.12.2020г. СЕКРЕТАР НА

с. Злокучене НАРОДНО ЧИТАЛИЩЕ „ПРОБУДА-2002”:

 ........................................................................

 ( Генка Стоименова )

 ПРЕДСЕДАТЕЛ НА

 НАРОДНО ЧИТАЛИЩЕ „ПРОБУДА-2002“:

 …………………………………………………

 ( Георги Георгиев )